[bookmark: _GoBack]VYHODNOTENIE MEDZIREZORTNÉHO PRIPOMIENKOVÉHO KONANIA

Návrh Štatútu Rady Úradu pre verejné obstarávanie  


	Spôsob pripomienkového konania
	zabezpečenie súladu s účinnosťou so zákonom č. 343/2015 Z. z. o verejnom obstarávaní a o zmene a doplnení niektorých zákonov, ktorý nadobudne účinnosť 18. 4. 2016 

	Počet vznesených pripomienok, z toho zásadných
	42  / 1 

	Počet vyhodnotených pripomienok
	42 

	
	

	Počet akceptovaných pripomienok, z toho zásadných
	29  / 1 

	Počet čiastočne akceptovaných pripomienok, z toho zásadných
	5  / 0 

	Počet neakceptovaných pripomienok, z toho zásadných
	8  / 0 

	
	

	Rozporové konanie (s kým, kedy, s akým výsledkom)
	

	Počet odstránených pripomienok
	

	Počet neodstránených pripomienok
	



Sumarizácia vznesených pripomienok podľa subjektov
	Č.
	Subjekt
	Pripomienky do termínu
	Pripomienky po termíne
	Nemali pripomienky
	Vôbec nezaslali

	1 .
	Ministerstvo pôdohospodárstva a rozvoja vidieka Slovenskej republiky 
	 
	 
	x 
	 

	2 .
	Ministerstvo obrany Slovenskej republiky 
	 
	 
	x 
	 

	3 .
	Ministerstvo hospodárstva Slovenskej republiky 
	 
	 
	 
	x 

	4 .
	Ministerstvo zdravotníctva Slovenskej republiky 
	 
	 
	x 
	 

	5 .
	Ministerstvo práce, sociálnych vecí a rodiny Slovenskej republiky 
	1 (1o,0z) 
	 
	 
	 

	6 .
	Ministerstvo financií Slovenskej republiky 
	1 (0o,1z) 
	 
	 
	 

	7 .
	Odbor vládnej agendy Úradu vlády 
	 
	 
	 
	x 

	8 .
	Ministerstvo dopravy, výstavby a regionálneho rozvoja Slovenskej republiky 
	 
	 
	x 
	 

	9 .
	Ministerstvo životného prostredia Slovenskej republiky  
	1 (1o,0z) 
	 
	 
	 

	10 .
	Ministerstvo kultúry Slovenskej republiky 
	10 (10o,0z) 
	 
	 
	 

	11 .
	Sekcia európskych programov 
	 
	 
	 
	x 

	12 .
	Sekcia systemizácie a mzdovej politiky 
	 
	 
	 
	x 

	13 .
	Ministerstvo vnútra Slovenskej republiky 
	2 (2o,0z) 
	 
	 
	 

	14 .
	Ministerstvo školstva, vedy, výskumu a športu Slovenskej republiky 
	 
	 
	 
	x 

	15 .
	Ministerstvo spravodlivosti Slovenskej republiky 
	26 (26o,0z) 
	 
	 
	 

	16 .
	Konferencia biskupov Slovenska 
	 
	 
	 
	x 

	17 .
	Ministerstvo zahraničných vecí a európskych záležitostí Slovenskej republiky 
	 
	 
	x 
	 

	18 .
	Úrad vlády Slovenskej republiky 
	 
	 
	x 
	 

	19 .
	Úrad na ochranu osobných údajov Slovenskej republiky 
	 
	 
	x 
	 

	20 .
	Združenie miest a obcí Slovenska 
	 
	 
	x 
	 

	21 .
	Národný bezpečnostný úrad 
	1 (1o,0z) 
	 
	 
	 

	
	SPOLU
	42 (41o,1z) 
	0 (0o,0z) 
	8 
	6 




Vyhodnotenie vecných pripomienok je uvedené v tabuľkovej časti.

	Vysvetlivky  k použitým skratkám v tabuľke:

	O – obyčajná
	A – akceptovaná

	Z – zásadná
	N – neakceptovaná

	
	ČA – čiastočne akceptovaná




	Subjekt
	Pripomienka
	Typ
	Vyh.
	Spôsob vyhodnotenia

	MPSVR SR 
	Všeobecná pripomienka 
Predkladaný materiál je potrebné doplniť o doložku vybraných vplyvov v súlade s Jednotnou metodikou na posudzovanie vybraných vplyvov. 
 
	O 
	A 
	 

	MF SR 
	 
Z návrhu štatútu (čl. 10) vyplýva, že členovia rady menovaní vládou majú nárok na odmenu a úhradu preukázaných cestovných výdavkov, stravného a ubytovacích výdavkov, čo bude mať negatívny vplyv na rozpočet verejnej správy. Na základe uvedeného žiadam vypracovať doložku vybraných vplyvov a označiť v nej negatívny vplyv na rozpočet. Súčasne je potrebné vypracovať analýzu vplyvov na rozpočet verejnej správy, v ktorej budú kvantifikované vplyvy podľa jednotlivých rokov, zdrojov krytia a programov. Výdavky musia byť zabezpečené v rámci schválených limitov výdavkov rozpočtovej kapitoly na jednotlivé rozpočtové roky.  
	Z 
	A 
	Bola vypracovaná Doložka vybraných vplyvov a Analýza vplyvov na rozpočet verejnej správy, ktoré boli odkonzultované a schválené MF SR.  

	MŽP SR 
	Čl. 1 ods. 1 
V Čl. 1 ods. 1 navrhujeme vypustiť slová v zátvorke (ďalej len "člen rady menovaný vládou"), ktoré navrhujeme nahradiť slovami (ďalej len "člen rady"). 

Odôvodnenie: uvedené navrhujeme z dôvodu, že zavedená legislatívna skratka sa v celom texte materiálu nepoužíva, naopak používa sa legislatívna skratka "člen rady". 
	O 
	N 
	Zavedená legislatívna skratka „člen vlády menovaný vládou“ v čl. 1 ods. 1 sa ďalej používa v čl. 10 upravujúcom finančné nároky, ktoré prináležia len tomuto členovi rady menovanému vládou. 
Členov rady upravuje zákon o verejnom obstarávaní v § 143 ods. 1, ktorý stanovuje, že „rada má deväť členov. Členmi rady sú predseda úradu, podpredsedovia úradu a šesť osôb, ktoré vymenúva a odvoláva vláda (ďalej len „člen rady menovaný vládou“).“ Túto legislatívnu skratku teda používa už samotný zákon o verejnom obstarávaní. 

	MK SR 
	Čl. 5  
1. V odseku 2 sa ustanovuje, že program rokovania spolu s materiálmi sa doručuje okrem iného "elektronicky". Odporúčame zadefinovať, čo sa pre účely tohto štatútu rozumie pojmom "elektronicky" alebo nahradiť slovo "elektronicky" slovami "elektronickou poštou". Táto pripomienka platí aj pre čl. 8 ods. 2 a čl. 9 ods. 4. 

2. V odseku 3 odporúčame text začínajúci v šiestom riadku presunúť do predchádzajúceho riadku, aby plynule nadväzoval na predchádzajúci text.  
	O 
	A 
	Pojem „elektronicky“ bol nahradený pojmom „elektronická pošta“. Čl. 5 ods. 2 bol upravený nasledovne: „Program rokovania rady spolu s materiálmi 
na rokovanie rady sa doručuje najmä elektronickou poštou alebo listinne.“  

	MK SR 
	Čl. 9  
V odseku 1 odporúčame text začínajúci v štvrtom riadku presunúť do predchádzajúceho riadku, aby plynule nadväzoval na predchádzajúci text.  
	O 
	A 
	 

	MK SR 
	Čl. 12  
Čl. 12 odporúčame vypustiť bez náhrady. 

Odôvodnenie: Prechodné ustanovenia upravuje zákon č. 343/2015 Z.z. o verejnom obstarávaní a o zmene a doplnení niektorých zákonov v § 187.  
	O 
	A 
	 

	MK SR 
	Čl. 14  
Odporúčame uviesť konkrétny dátum účinnosti štatútu, a to 18. apríla 2016 v nadväznosti na čl. V zákona č. 343/2015 Z. z. 

Odôvodnenie: Štatút, ktorý sa vydáva na základe zákona č. 343/2015 Z. z., by nemal nadobudnúť účinnosť skôr, ako samotný zákon.  
	O 
	N 
	Vzhľadom na reálny dátum predkladania materiálu na rokovanie vlády SR návrh štatútu bude schvaľovaní po nadobudnutí účinnosti zákona č. 343/2015 Z. z. o verejnom obstarávaní, t. j. po 18. apríli 2016.  

	MK SR 
	Návrh uznesenia vlády  
Odporúčame upraviť znenie návrhu uznesenia vlády SR, pretože text je uvedený v nesprávnej časti a znenie je neúplné.  
	O 
	N 
	Návrh uznesenia vlády je v súlade s Metodickým pokynom na prípravu a predkladanie materiálov na rokovanie vlády SR. Z pripomienky nie je zrejmé, aký text je uvedený v nesprávnej časti a prečo je znenie neúplné. 

	MK SR 
	Čl. 1  
V čl. 1 ods. 1 v štvrtom riadku odporúčame za slovom "rady" spojku "a" nahradiť čiarkou, vypustiť slová "odmene a", slovo "vymenovaného" nahradiť slovom "menovaného" a na konci doplniť slová "a určuje jeho odmenu". 

Odôvodnenie: Zosúladenie so splnomocňovacím ustanovením § 143 ods. 8 zákona.  
	O 
	A 
	 

	MK SR 
	Čl. 2  
V odseku 3 v druhej vete odporúčame nahradiť slovo "pre" slovom "na". 
	O 
	A 
	 

	MK SR 
	Čl. 6  
Nadpis čl. 6 odporúčame upraviť takto: "Rokovanie" alebo "Rokovanie rady".  
	O 
	A 
	Nadpis čl. 6 bol upravený na „Rokovanie rady“.  

	MK SR 
	Čl. 8  
V čl. 8 ods. 1 neodporúčame zavádzať legislatívnu skratku "rozhodovanie per rollam" a odporúčame upraviť koniec znenia odseku 1 napríklad takto: "...aby členovia rady o návrhu rozhodli per rollam mimo riadneho rokovania.".  
	O 
	ČA 
	Vzhľadom na pripomienku MS SR k tomuto článku bol upravený názov tohto článku na: „Rozhodovanie mimo rokovania“ a čl. 8 ods. 1 bol preformulovaný nasledovne: 
„V neodkladných prípadoch, alebo ak je to vhodné vzhľadom na efektívnosť a hospodárnosť konania, môže predseda rady požiadať, aby členovia rady o návrhu rozhodli per rollam mimo rokovania (ďalej len „rozhodovanie per rollam“).“ 

	MK SR 
	Čl. 10  
1. Nadpis čl. 10 odporúčame upraviť takto: "Finančné nároky". 

2. V odseku 1 odporúčame vypustiť slová "na odmenu a".  
	O 
	A 
	 

	MV SR 
	Čl. 12 
V čl. 12 odporúčame ods. 2 dať do súladu so zákonom č. 343/2015 Z. z. 
	O 
	ČA 
	Vzhľadom na pripomienku MK SR k čl. 12 bol tento článok upravujúci prechodné ustanovenia vypustený. 

	MV SR 
	Čl. 14 
Upozorňujeme, že zákon č. 343/2015 Z. z. nadobúda účinnosť dňa 18.04.2016. 
	O 
	N 
	Vzhľadom na skutočnosť, že predmetný materiál bude predlkladaný na rokovanie vlády v 15. týždni mesiaca apríl roku 2016, bude vláda SR prerokovávať tento materiál až po nadobudnutí účinností zákona č. 343/2016 Z.z., t. j. po 18.04.2016 

	MS SR 
	Všeobecná pripomienka 
Štatút Rady Úradu pre verejné obstarávanie prerokúva a schvaľuje vláda SR na základe návrhu samotnej Rady (§ 143 ods. 8). Uvedenú skutočnosť preto odporúčame zohľadniť v predkladanom materiáli tak, že jeho predkladateľom bude predsedníčka Rady úradu a nie predsedníčka Úradu pre verejné obstarávanie (aj keď obe funkcie zastáva tá istá osoba). Je sporné, či by sa mala vláda vôbec zaoberať materiálom predloženým osobou, ktorá nie je na to oprávnená. 
	O 
	A 
	 

	MS SR 
	K názvu 
Názov dokumentu má po správnosti znieť „Štatút Rady Úradu pre verejné obstarávanie“ a nie „Rada Úradu pre verejné obstarávanie Štatút“. O štatúte rady pojednáva aj § 143 ZVO.  
	O 
	A 
	 

	MS SR 
	K čl. 1 ods. 1 
Slová „rady Úradu pre verejné obstarávanie“ požadujeme nahradiť slovami „Rady Úradu pre verejné obstarávanie“. Ide o označenie orgánu, ktoré aj v zákone začína veľkým počiatočným písmenom (§ 12 ods. 11 ZVO). 
	O 
	A 
	 

	MS SR 
	K čl. 1 ods. 2 
Navrhované ustanovenie odporúčame vypustiť bez náhrady, nakoľko postavenie rady ako orgánu ÚVO vyplýva z § 140 ods. 3 písm. c) ZVO. 
	O 
	A 
	 

	MS SR 
	K čl. 1 ods. 3 
Slová „zákonom o verejnom obstarávaní“ požadujeme nahradiť slovami „zákonmi“. Niet zrejme racionálneho dôvodu na to, aby sa členovia rady neriadili každým zákonom.  
	O 
	A 
	 

	MS SR 
	K čl. 1 ods. 4  
Dávame na zváženie preformulovanie ustanovenia týmto spôsobom: „Úlohy spojené s organizačným a administratívno-technickým zabezpečením činnosti rady zabezpečuje kancelária rady úradu (ďalej len „kancelária rady“); kancelária úradu je organizačným útvarom úradu.“. Slovné spojenie „zabezpečuje organizačný útvar úradu kancelária rady úradu“ je zmätočné. Organizačné a administratívne zabezpečenie činnosti rady má byť zverené kancelárii rady úradu. Táto kancelária má postavenie organizačného útvaru úradu. Tejto konštrukcii zodpovedá nami navrhovaná formulácia, avšak nie predkladaný návrh štatútu. 
	O 
	ČA 
	Čl. 1 ods. 4 bol preformulovaný nasledovne: „Úlohy spojené s organizačným a administratívno-technickým zabezpečením činnosti rady zabezpečuje organizačný útvar Úradu pre verejné obstarávanie (ďalej len „úrad“), ktorým je kancelária rady úradu (ďalej len „kancelária rady“)“. Zároveň vzhľadom na vypustenie odseku 2 bol tento odsek prečíslovaný na odsek 3.  

	MS SR 
	K čl. 2 ods. 2 druhá veta  
Je otázne, či je nevyhnutné upravovať zastupovanie predsedu rady v čase jeho neprítomnosti v ustanovení, ktoré rieši zvolávanie rokovaní rady. Ak je zámerom predkladateľa riešiť otázku zastupiteľnosti predsedu rady, tak to je potrebné riešiť systematicky v inom ustanovení návrhu štatútu, prípadne je namieste rezignovať na túto úpravu, keďže je už obsiahnutá v § 146 ods. 2 ZVO. 
	O 
	A 
	V čl. 2 ods. 2 druhá veta bola vypustená, nakoľko zastupovanie predsedu rady vyplýva z § 146 ods. 2 zákona o verejnom obstarávaní. Rovnako v čl. 8 návrhu štatútu.  

	MS SR 
	K čl. 3  
Nadpis čl. 3 odporúčame upraviť do podoby „Účasť na rokovaní rady“. Pojem „účastník rokovania“ je v tomto prípade nepatričný. O účastníkoch je namieste hovoriť v súvislosti s konaním pred štátnym orgánom a nie v súvislosti s rokovaním kolektívneho orgánu ako je napr. rada. Ďalej upozorňujeme predkladateľa na to, aby dodržiaval zavedenú terminológiu „rokovanie rady“. Odporúčame preto upraviť nadpisy čl. 5 a 6. 
	O 
	A 
	 

	MS SR 
	K čl. 3 ods. 1  
Odporúčame vypustiť prvú vetu pre jej duplicitu s § 143 ods. 5 ZVO; naviac sa predkladateľ v štatúte (nezastupiteľnosť účasti na rokovaní) odchyľuje od terminológie zákona (nezastupiteľnosť členstva v rade). 
	O 
	A 
	 

	MS SR 
	K čl. 3 ods. 2 
Aj v tomto prípade dávame na zváženie vypustenie prvej vety, nakoľko je duplicitná so zákonnou úpravou (§ 146 ods. 5 ZVO). 
	O 
	A 
	 

	MS SR 
	K čl. 3 ods. 3 
Odporúčame riešiť len problematiku vylúčenia zamestnanca kancelárie rady, nakoľko vylúčenie člena rady rieši priamo zákon, a to v § 146 ods. 8. 
	O 
	N 
	Čl. 3 ods. 3 rieši nielen vylúčenie člena rady z dôvodu zaujatosti, ale aj vylúčenie zamestnanca kancelárie rady. Nejde teda o duplicitu so zákonným znením § 146 ods. 8, ale o jeho doplnenie. 

	MS SR 
	K čl. 5 ods. 3 
Slová „na prvom stupni“ odporúčame nahradiť slovami „v prvom stupni“; ide o štylistickú pripomienku, ktorá rešpektuje zaužívanú terminológiu právneho poriadku SR. 
	O 
	A 
	 

	MS SR 
	K čl. 6 ods. 2 
Odporúčame vypustiť slová „predsedom rady určený“ ako nadbytočné. Určovanie spravodajcu upravuje čl. 4 ods. 1. Na pripomienke však netrváme, ak predkladateľ predpokladá určenie viacerých spravodajcov k jednému bodu programu. 
	O 
	A 
	 

	MS SR 
	K čl. 7 ods. 1 
Z dikcie čl. 6 ods. 2 sa javí, že uvedenie bodu zo strany spravodajcu nie je súčasťou rozpravy, tá nasleduje až po uvedení bodu programu zo strany spravodajcu. Dávame preto na zváženie doplniť čl. 7 ods. 1 tak, aby predseda prihliadal aj na vystúpenie spravodajcu, ktorým uvádza príslušný bod programu. 
	O 
	A 
	 

	MS SR 
	K čl. 7 ods. 2 
Dávame na zváženie vypustenie tohto ustanovenia z dôvodu jeho duplicity s § 146 ods. 4 druhá veta ZVO. 
	O 
	N 
	Z dôvodu, že čl. 7 upravuje rozhodovanie považujeme zo systematického hľadiska za vhodné ponechať v ňom spôsob rozhodovania. 

	MS SR 
	K čl. 7 ods. 3 
Dávame na zváženie preformulovať ustanovenie takto: „Vyhotovenie a expedovanie rozhodnutia vrátane pripojeného odlišného stanoviska a iných písomností rady v konaniach v pôsobnosti rady zabezpečuje kancelária rady.“. Pôvodne navrhovaná druhá a tretia veta sú v tomto prípade nadbytočné. Z tretej vety nie je úplne zrejmé, či kancelária pripája odlišné stanovisko pred alebo po expedovaní rozhodnutia. 
	O 
	ČA 
	Čl. 7 ods. 3 bol preformulovaný nasledovne: „Vyhotovenie a expedovanie rozhodnutia a iných písomností rady v konaniach v pôsobnosti rady zabezpečuje kancelária rady. Ak člen rady nesúhlasí s rozhodnutím rady alebo s jeho odôvodnením, môže požiadať o pripojenie jeho odlišného stanoviska k rozhodnutiu rady. V takom prípade kancelária rady zabezpečí pripojenie odlišného stanoviska k rozhodnutiu rady pred jeho expedovaním“. 
Z upraveného znenia je zrejmé, že odlišné stanovisko kancelária rady pripojí k rozhodnutiu pred jeho expedovaním. Predkladateľom pripomienky navrhovaná úprava nasvedčuje, že by odlišné stanovisko malo byť súčasťou každého rozhodnutia, čo však nie je pravda, nakoľko uvedené je len v prípade, ak niektorý z členov rady o to požiada. 

	MS SR 
	K čl. 7 ods. 4 
Aj v tomto prípade je na zvážení vypustenie navrhovaného ustanovenia, keďže jeho obsah už vyplýva zo zákona (§ 146 ods. 7 v spojitosti s § 177 ods. 13 ZVO). 
	O 
	A 
	 

	MS SR 
	K čl. 8  
Upozorňujeme predkladateľa, že v nadpise ustanovenia používa legislatívnu skratku, ktorú zavádza až v nasledujúcom texte, čo je z hľadiska legislatívnej technicky neprípustné. Preto požadujeme upraviť nadpis čl. 8 (napr. „Rozhodovanie mimo rokovania rady“) alebo nezavádzať legislatívnu skratku. 
	O 
	A 
	Nadpis čl. 8 bol upravený na „Rozhodovanie mimo rokovania rady“.  

	MS SR 
	K čl. 8 ods. 1 
Slovo „riadneho“ odporúčame vypustiť. Štatút pozná len jeden typ rokovania rady a neupravuje iné ako riadne rokovanie rady. Procedúra per rollam je len špecifickým spôsobom rokovania rady, nejde o iný typ rokovania rady. 
	O 
	A 
	 

	MS SR 
	K čl. 8 ods. 2 
V prvej vete slovo „nezapočítava“ odporúčame nahradiť slovom „nezapočítavajú“; ide o štylistickú pripomienku. Zároveň v prvej vete požadujeme vypustiť slová „alebo ním poverený podpredseda rady“, keďže zastupovanie predsedu rady je upravené priamo zákonom, a zákonná úprava platí aj pri procedúre per rollam. Druhú, tretiu, štvrtú a poslednú vetu požadujeme vypustiť pre duplicitu so zákonom. Rozhodovanie rady je upravené zákonom, čiže navrhovaná úprava je zbytočná. V štvrtej vete upozorňujeme predkladateľa na nevhodné použitie pojmov „elektronicky alebo písomne“. O písomnej forme možno hovoriť aj vtedy, ak je úkon vykonaný elektronickými prostriedkami. V tomto kontexte je namieste použiť namiesto slova „písomne“ slovo „listinne“. V piatej vete odporúčame pre nadbytočnosť vypustiť slová „svojom“ a „predmetnom“. V šiestej vete odporúčame vypustiť slová „alebo ním povereným podpredsedom rady“; k tomu pozri pripomienku k prvej vete. V siedmej vete požadujeme slovo „stanovenej“ nahradiť slovom „určenej“, a to z dôvodu jednotnej terminológie s predchádzajúcou vetou. 
	O 
	A 
	 

	MS SR 
	K čl. 9 ods. 1 
Druhú vetu požadujeme ako zmätočnú vypustiť. Odlišné stanovisko sa má podľa zákona pripájať k rozhodnutiu a doručovať spolu s rozhodnutím. V zápisnici by sa mala len zachytiť skutočnosť, že člen rady si uplatnil svoje právo pripojiť k rozhodnutiu rady svoje odlišné stanovisko, a to už vyplýva z prvej vety. Naviac je namieste predpokladať, že písomné vyhotovenie rozhodnutia rady vrátane odôvodnenia sa nebude realizovať na rokovaní rady, ale až po jej rokovaní; uvedené platí zrejme aj pre odôvodnenie odlišného stanoviska. 
	O 
	ČA 
	V čl. 9 ods. 1 druhá veta bola preformulovaná nasledovne: „Na požiadanie člena rady, ktorý nesúhlasí s rozhodnutím rady alebo s jeho odôvodnením, sa v zápisnici uvedie, že člen rady si uplatnil svoje právo pripojiť k rozhodnutiu rady svoje odlišné stanovisko.“ 

	MS SR 
	K čl. 10 ods. 1 
Odsek 1 požadujeme vypustiť bez náhrady, nárok na odmenu a na ďalšie výdavky je upravený zákonom (§ 143 ods. 5). 
	O 
	N 
	Vzhľadom na premenovanie názvu čl. 10 na „Finančné nároky“ na základe pripomienky MK SR považujeme za vhodné ponechať túto úpravu, nakoľko finančnými nárokmi okrem odmeny uvedenej v odseku 2 tohto článku sú aj ďalšie výdavky. Pri akceptovaní pripomienky by teda nadpis tohto článku nekorešpondoval s jeho obsahom. 

	MS SR 
	K čl. 10 ods. 2 
Slová „v súvislosti s výkonom“ požadujeme nahradiť slovami „za výkon“. Ide o štylistickú pripomienku. 
	O 
	A 
	 

	MS SR 
	K čl. 11 
Požadujeme doplniť lehotu, do ktorej kancelária rady zverejní právoplatné rozhodnutie, a to buď ustanovením konkrétnej lehoty, napr. do 15 dní od právoplatnosti alebo bezodkladne po právoplatnosti. Bez ustanovenie tejto lehoty sa vytvára možnosť zverejniť takéto rozhodnutie kedykoľvek, trebárs až niekoľko mesiacov po právoplatnosti. 
	O 
	A 
	Bolo doplnené, že kancelárie rady zverejní právoplatné rozhodnutie rady bezodkladne po nadobudnutí právoplatnosti rozhodnutia rady.  

	MS SR 
	K čl. 12 
Máme pochybnosť o opodstatnenosti navrhovaných prechodných ustanovení. Dokončenie konaní začatých pred účinnosťou nového zákona o verejnom obstarávaní sa riadi prechodnými ustanoveniami tohto zákona. Ak z nich vyplýva povinnosť postupovať podľa doterajších predpisov, logicky sa to vzťahuje nie len na samotný zákon o verejnom obstarávaní, ale aj na podzákonné predpisy vydané na jeho vykonanie. To platí aj pre štatút Rady. Z uvedeného dôvodu považujeme navrhované prechodné ustanovenia za nadbytočné. Ak nový zákon o verejnom obstarávaní nerieši problematiku kolízie pôvodnej a novej úpravy dostatočným spôsobom, je nepochybné, že takéto nedostatky nie je možno „zhojiť“ podzákonnou úpravou. 
	O 
	A 
	Na základe pripomienky MK SR bol čl. 12 upravujúci prechodné ustanovenia vypustený. 

	MS SR 
	K čl. 14 
Požadujeme, aby účinnosť bola ustanovená presným dátumom, a to 18. apríl 2016 (príp. neskorší dátum). K tomuto dňu nadobúda účinnosť splnomocnenie obsiahnuté v § 143 ods. 8 ZVO, t.j. zákonný podklad pre existenciu tohto štatútu. Predložený štatút formálno-právne nemôže nadobudnúť účinnosť skôr ako nadobudne účinnosť to ustanovenie zákona, ktoré splnomocňuje vládu na vydanie štatútu. 
	O 
	N 
	Vzhľadom na reálny dátum predloženia materiálu na rokovanie vlády SR bude návrh štatútu rady schvaľovaný po nadobudnutí účinnosti zákona č. 343/2015 Z. z. o verejnom obstarávaní, t. j. po 18. apríli 2016.  

	NBÚ 
	k predkl. správa 
V poslednom odseku predkladacej správy odporúčame aj vzhľadom na znenie čl. 11 vlastného materiálu nahradiť slovo „sprístupňovaniu“ slovom „zverejňovaniu“. 

Odôvodnenie: Zverejňovanie sa podľa zákona č. 211/2000 Z. z. o slobodnom prístupe k informáciám a o doplnení niektorých zákonov (zákon o slobode informácií) v znení neskorších predpisov vykonáva vo vzťahu voči všetkým a zväčša ex offo, sprístupňovanie sa uskutočňuje iba na žiadosť a len vo vzťahu k žiadateľovi. 
 
	O 
	A 
	 




